IKTATÓSZÁM: 7/135-33/2022 TÁRGY:Az Integrált Nappali Szociális Intézmény működéséhez kapcsolódó döntések meghozatala

Melléklet:-

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2022. december 19.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: bodorné lux viktória szociális és gyermekvédelmi ügyintéző

ELŐADÓ:dr. osztásné dr. varga-pál viktória főosztályvezető

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

**Tisztelt Társulási Tanács!**

A Pécsi Ellátó Központ (PEK), mint ajánlatkérő „Közétkeztetés - Pécs” tárgyban nyílt közbeszerzési eljárást bonyolított le a közbeszerzésekről szóló 2011. évi CVIII. törvény alapján. A közbeszerzési eljárás eredményeként a PEK vállalkozási szerződést kötött a Hungast Mecsek Kft.-vel 2021. december 30. napján, Pécs város területén a szociális étkeztetés biztosítására. A szerződés időtartama 2022. július 19. napjától számított 60 hónap.

A szerződésben meghatározott szociális étkeztetést Pécs város területén nagy részben az Integrált Nappali Szociális Intézmény (INSZI) biztosítja.

A Hungast Mecsek Kft. a vásárolt élelmezés biztosításával kapcsolatos költségeket a PEK felé számlázza, ezért szükséges a PEK és az INSZI között egy a közétkeztetési feladatok ellátásáról szóló megállapodás megkötése, mely alapján a szociális étkeztetés díját a PEK tovább számlázza az INSZI-nek.

Tekintettel arra, hogy a fenti megállapodás 2022. december hónap során kerül aláírásra, azonban a Hungast Mecsek Kft. a szolgáltatást a szerződés értelmében 2022. július 19. napjától biztosítja – mellyel kapcsolatos költségek kifizetését a PEK már teljesítette – a megállapodás megkötését követően a PEK által továbbszámlázásra kerülő szociális étkeztetés díját az INSZI-nek 2022. évre vonatkozóan visszamenőleg július 19. napjáig meg kell fizetni.

Az INSZI költségvetésében, a dologi kiadások között nem áll rendelkezésre teljes mértékben a fedezet a vásárolt élelmezéssel kapcsolatos számlák visszamenőleges kifizetésére, ezért szükséges átcsoportosításokat végezni az alábbiak szerint:

Az Integrált Nappali Szociális Intézmény költségvetésében, a K1 „személyi juttatások kiadásai” rovatról 20.000.000.- Ft-ot a K3 „dologi kiadások” rovatra szükséges átvezetni.

Kérem a Tisztelt Társulási Tanácsot, hogy hogy az előterjesztést és a határozati javaslatot fogadja el.

Pécs, 2022. december 16.

**Pfeffer József**

**elnök**